എച്ച്ഡിഎഫ്‍സി ബാങ്ക്

മുംബൈ ആസ്ഥാനമായി പ്രവർത്തിക്കുന്ന ഇന്ത്യയിലെ ഒരു ബാങ്കിംഗ്, ധനകാര്യ സേവന കമ്പനിയാണ് എച്ച്ഡിഎഫ്‍സി ബാങ്ക് ലിമിറ്റഡ്. 2019 ജൂൺ 30-ലെ കണക്കനുസരിച്ച് ബാങ്കിന് 1,04,154 സ്ഥിരം ജീവനക്കാരുണ്ട്. ആസ്തി പ്രകാരം ഇന്ത്യയിലെ ഏറ്റവും വലിയ സ്വകാര്യ ബാങ്കാണിത്. 2020 മാർച്ച് വരെയുള്ള മാർക്കറ്റ് ക്യാപിറ്റലൈസേഷൻ അനുസരിച്ച് ഇന്ത്യയിലെ ഏറ്റവും വലിയ ബാങ്കാണ് എച്ച്ഡിഎഫ്‍സി ബാങ്ക്.

ചരിത്രം
മുംബൈയിലെ മഹാരാഷ്ട്ര ആസ്ഥാനമായി ഹൗസിങ്ങ് ഡെവലപ്മെന്റ് ഫിനാൻസ് കോർപ്പറേഷന്റെ ഒരു ഉപസ്ഥാപനമായി എച്ച്ഡിഎഫ്‍സി ബാങ്ക് 1994-ൽ രജിസ്റ്റർ ചെയ്തു. ആദ്യത്തെ കോർപ്പറേറ്റ് ഓഫീസും വർളിയിലെ സാൻ‌ഡോസ് ഹൗസിൽ ബാങ്കിന്റെ എല്ലാ സേവനങ്ങളും ലഭിക്കുന്ന സർവീസ് ബ്രാഞ്ചും അന്നത്തെ കേന്ദ്ര ധനമന്ത്രി മൻ‌മോഹൻ സിംഗ് ഉദ്ഘാടനം ചെയ്തു.

2019 ജൂൺ 30 വരെ 2764 നഗരങ്ങളിലായി 5500 ബ്രാഞ്ചുകളിലായിരുന്നു ബാങ്കിന്റെ മൊത്ത വിതരണ ശൃംഖല. ബാങ്ക് 4,30,000 പി‌ഒ‌എസ് ടെർമിനലുകളും 2,35,70,000 ഡെബിറ്റ് കാർഡുകളും 12 ദശലക്ഷം ക്രെഡിറ്റ് കാർഡുകളും 2017-ലെ സാമ്പത്തിക വർഷം വരെ നൽകി.

അവലംബം

പുറത്തേക്കുള്ള കണ്ണികൾ